Seg assmi id-ewweḍ yir asali n uxḍaf n Nihal, taqrurt n 4 isegassen, deg At Wasif, d nek ddubzaY, tqelqaY. Kra n win isâan tarwa iẓra dacu i Yef id-ttmeslayeY. Acku ayen umi neqqar s teqvaylit tasa n tyemmatt d ayen ur t-tefreḍ, ur tettYebbiḍ, ur t-tettuḍ. D aYilif i ittqejjimen deg umdan cwiṭ cwiṭ. Ula d yelli tesâa 4 iseggassen, ula d yelli limer d-ufi iman-is ddinna, imiren, assen d nettat ara awin. D aya i itezzin deg iqerray nneY u d aya i Yef tYaḍ ugar n medden nniḍen.
Akken d-nnan, ufan tafekka ines taleqqaqt di yir udem. TettwanYa s tekriḍt. Qqecmen-tt meskint kan akken d llufan. Âedmen-tt ur tuklal, ur teẓri ayen. Maca akka tura,aseqsi iccan aqerruy-iw d win ahaqel iccan aqerruy imawlan is: ayen? Dacu tuqem teqcict n 4 iseggasen akken ad as gedlen tudart? Amek i tezmer ad tḍur amdan almi is ikkes rruḥ? Wisen.
Akka tura yiwen ur iẓri dacu i iḍran. Maca ma illa nger tamawt ar temsal icuvan tigi deg utaram, imi tuqtent dagi, anaf ur tgi acemma Nihal. Macci deg-s nettat i tella tyersi. Deg uqerruy n win is-igan akka i terwi tebberwi. D amsuḍ agi i isluYen tidett, i isumsen avrid azedgan. Dagi tukarḍa n llufanat d ipidufilen iten ittakren. Taẓfit ipidufilen tluY, terwi. Yef llufanat kan d imeẓyanen ittewten. Yerna mi ukren yiwen ad t-arzen acḥal izemren maca ar tagara, ṭaqa seg-sen, neqqen-ten. U ṭaqa seg-sen wid iten yukren ssnen-ten, d wid isen ittilin neY d wid isnen.
Ayen ivYu illa wagi inYan Nihal ilaq ad ixelles ayen ur icci. Ad izri di tYanimt n teYdemt. Limer mazal azref aqvayli am zik, ad tivrik fell-as tudart. Ala timedlin ara t-iṣren. Ma d assa, nejja-tt i wid illan nnig nneY maca nutni Yur-sen ahat ur iqris uyeddid ir nYilen waman.
Ma d imawlan n Nihal atnin am wid ak iccan tarwa nsen. Tayemmatt ur illi wayen ara tt isebṛen. As tirzig tudart sya d afella fell-asen. Ma d vava-s, ad tezzi temgarḍt d ttar deg uqerruy-is yerna ur izmir i kra. Ad ikkuffer kan ad iqqim. Ad tent yaY ar daxel. SsarameY-asen tavYest d talwit deg ul d tasa. Nihal ssarameY ad – sgunfu u ad t-sers iYessan-is di talwit i levda.
kab_Latn kab_Latn kab_Latn kab_Latn kab_Latn